b"\n_START_ARTICLE_\nNuhase\n_START_PARAGRAPH_\nNuhase fou un principat de la zona a l'oest de l'Eufrates, a la regi\xc3\xb3 d'Alep._NEWLINE_Vers el 1500 aC Nuhase era un regne vassall de Mitanni. A la meitat del segle\xc2\xa0xv aC el fara\xc3\xb3 Tuthmosis III va anar a la zona i va arribar fins a Karkemish. El rei de Nuhase se li va haver de sotmetre, per\xc3\xb2 sens dubte a contracor perqu\xc3\xa8 despr\xc3\xa9s de la conquesta eg\xc3\xadcia de Cadeix, quant tothom donava els parabens al fara\xc3\xb3, Nuhase es va revoltar i Tuthmosis va haver de tornar a la zona, sufocar la revolta, i instal\xc2\xb7lar com a rei a Taku. Al vap d'uns quatre anys Nuhase tornava a estar revoltada._NEWLINE_Amb el tractat entre Mitanni i Egipte (segle\xc2\xa0xv aC) probablement aquest pa\xc3\xads fou repartit i aix\xc3\xad mentre un dels reis era vassall d'Egipte l'altra ho era de Mitanni._NEWLINE_Quant el rei Subiluliuma I va fer la seva primera campanya a S\xc3\xadria vers el 1340 aC el primer gran territori que va conquerir fou Nuhase (o Nuhassi) que tenia dos reis coneguts (Sarrupsi independent o vassall hurrita, i Addu-Nirari, vassall egipci). Sarrupsi, probablement s'havia revoltat contra Mitanni (potser inicialment pensant en Egipte com a alternativa o potser a favor d'Artatama II, rei hurrita de l'orient). Per\xc3\xb2 justament llavors Tushratta de Mitanni es va presentar a la zona amb el seu ex\xc3\xa8rcit que havia eludit donar batalla als hitites a Washukanni i s'havia replegat cap a S\xc3\xadria._NEWLINE_Sarrupsi es va veure amena\xc3\xa7at i va considerar prudent declarar-se vassall de Subiluliuma, que era a la vora. Subiluliuma es va apoderar de Nuhase (o almenys de part) i va expulsar a Tushratta de les seves possessions._NEWLINE_Per\xc3\xb2 una vegada salvat, Sarrupsi es va separar de l'alian\xc3\xa7a hitita, no se sap perqu\xc3\xa8, i fou deposat pel rei hitita i la part del regne que li corresponia fou donada a un rei vassall anomenat Takip-Sarri, fins llavors rei d'Ukulzat, una de les ciutats de Nuhase._NEWLINE_Subiluliuma va escriure a l'altre rei de Nuhase, Addu-Nirari i li va demanar la submissi\xc3\xb3. Addu-Nirari va demanar ajut al seu senyor el fara\xc3\xb3 i es va aliar a Itur-Addu rei de Mukish (Alalakh) i Aki-Tesup rei de Niya, que eren vassalls egipcis. El rei hitita els va derrotar i els va fer presoners i els seus dominis annexionats al nou regne de Khalap. Probablement el principat de Nuhase-Ukalzat va romandre com a vassall d'aquest"